
КҮН ТӘРТІБІ:
КҮН ТӘРТІБІ:
1. Педагог кадрларды аттестаттау жұмысының есебі
2. Мерекелік ертеңгіліктердің мазмұны мен сапасын талқылау
3. Білім сапасы мен мазмұндылығын бақылау нәтижелері
4. Қоршаған әлеммен танысу, көркем әдебиет, сурет салу және мүсіндеу оқу іс-әрекеттері бойынша дағдылардың сапасы
5. Балалардың физиологиялық және психологиялық дамуын қамтамасыз ету мақсатында тағам сапасын күшейту, онкүндік ас мәзірін құру және уақытылы орындалуын бақылау
1-ТЫҢДАЛДЫ:
Әдіскер Игенова.Г педагог кадрларды аттестаттау жұмысының барысы мен нәтижелері туралы есеп берді. Аттестаттаудан өту кезеңдері, құжаттардың дайындалуы, педагогтердің кәсіби құзыреттілігін анықтау нәтижелері баяндалды.
Аттестаттау педагогтердің кәсіби дамуын қолдауға және білім сапасын арттыруға бағытталғаны атап өтілді.
СӨЗ СӨЙЛЕГЕНДЕР:
Меңгеруші  Дүйсебай.А аттестаттау үдерісін жүйелі ұйымдастыру, педагогтерге әдістемелік қолдау көрсету және уақытылы кері байланыс беру қажеттігін айтты.
2-ТЫҢДАЛДЫ:
Әдіскер Игенова.Г мерекелік ертеңгіліктердің мазмұны мен сапасы туралы баяндады.
Іс-шаралардың жас ерекшелігіне сәйкестігі, тәрбиелік мәні, ұлттық құндылықтарды қамтуы және балалардың белсенді қатысу деңгейі талданды.
СӨЗ СӨЙЛЕГЕНДЕР:
Тәрбиешілер Увакасова,А мерекелік ертеңгіліктер балалардың шығармашылық қабілеттерін дамытуда, сөйлеу мәдениеті мен сахналық дағдыларын қалыптастыруда маңызды екенін атап өтті. Сонымен қатар, сценарий мазмұнын байыту және балалардың дербес белсенділігін арттыру ұсынылды.
3-ТЫҢДАЛДЫ:
ӘдіскерИгенова.Г білім сапасы мен мазмұндылығын бақылау нәтижелерімен таныстырды.
Қоршаған ортамен танысу, көркем әдебиет, сурет салу мен мүсіндеу іс-әрекеттері бойынша балалардың білім, білік және дағдыларының қалыптасу деңгейі сараланды.
Жетістіктер мен кездескен қиындықтар көрсетіліп, түзету бағыттары ұсынылды.
СӨЗ СӨЙЛЕГЕНДЕР:
Педагогтер бақылау нәтижелерін ескере отырып, оқу-тәрбие жұмысында тәжірибелік іс-әрекеттерді күшейту және шығармашылық тапсырмаларды жүйелі қолдану қажеттігін айтты.

4-ТЫҢДАЛДЫ:
Медбике Әлімжан Ж балалардың физиологиялық және психологиялық дамуын қамтамасыз ету үшін тағам сапасын күшейту, онкүндік ас мәзірін құру және оның уақытылы орындалуын бақылау туралы ақпарат берді.
Тағамның құнарлылығы, жас ерекшеліктеріне сәйкестігі және санитарлық талаптардың сақталуы маңызды екені атап өтілді.
СӨЗ СӨЙЛЕГЕНДЕР:
Меңгеруші Игенова.Г тағам сапасына тұрақты бақылау жүргізу, ас мәзірін бекітілген талаптарға сай құру және уақытылы орындалуын қамтамасыз ету қажеттігін қолдады.

ҚАУЛЫ ЕТТІ:
1. Педагог кадрларды аттестаттау жұмысы жоспарға сай жалғастырылып, педагогтерге әдістемелік қолдау көрсетілсін.
2. Мерекелік ертеңгіліктердің мазмұны мен сапасын арттыруға бағытталған ұсыныстар ескерілсін, бекітілсін
3. Білім сапасын бақылау нәтижелері негізінде түзету-дамыту жұмыстары ұйымдастырылсын.
4. Тағам сапасын күшейту, онкүндік ас мәзірінің уақытылы құрылуы және орындалуына бақылау күшейтілсін.

